Rijeka, 17. studenog 2020.g.

**POZIV NA KONFERENCIJU ZA MEDIJE**

**NAJAVA DANA MAKEDONSKE KULTURE**

**U četvrtak, 19. studenog u 11.00 sati u Exportu na Delti održat će se konferencija za medije na kojoj će biti najavljen program Dana makedonske kulture**, tradicionalne manifestacije koja se održava dugi niz godina i kruna je svih aktivnosti **Makedonskog kulturnog društva Ilinden** iz Rijeke.

Na konferenciji za medije govorit će:

* **Zoran Majstorović**, glazbenik
* **Gordana Kvajo**, autorica fotografija
* **Valerio Orlić**, predsjednik Hrvatskog književnog društva u Rijeci
* **Ivona Dunoski Mitev**, potpredsjednica MKD Ilinden Rijeka

**Dani makedonske kulture bit će svečano otvoreni u subotu, 21. studenog 2020.g. u 19.00 sati u Exportu na Delti.**Program uključuje **Književno-poetsku večer** u suradnji s Hrvatskim književnim društvom iz Rijeke, kada će biti predstavljene nagrađene knjige i književnici. Uvodnu riječ dati će lektorica za makedonski jezik **Biljana Stojanovska**, a tema je **Marko Cepenkov** (1829. – 1920.), najveći sakupljač makedonskih narodnih umotvorina.

Iste večeri svoj će nastup održati glazbenik **Zoran Majstorović**, a u nastavku će biti otvorena samostalna izložba fotografija „Čovjek u prostoru“, autorice **Gordane Kvajo**.

**Dani makedonske kulture nastavljaju se u prosincu u prostorima MKD-a Ilinden u Rijeci** i to Revijom makedonskog filma **„Kinoteka Makedonije“** (4.12. u 18.00 sati), zatim cjelovečernjim koncertom pjevačke i glazbene skupine MKD-a Ilinden „**Večer makedonske pjesme“** (18.12. u 20.00 sati) te kulturnom manifestacijom za najmlađe članove **„Detska radost“** (19.12.).

Svi programi bit će održani u skladu s epidemiološkim mjerama.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42